ژوئیه آیی‌نین 5-ده فوتبول عذره تورکیه شامپیوناتی‌نین 30-جو تورو چرچیوه‌سینده کئچیریلن قارشیلاشمادا "قالاتاسارای" دوغما میداندا "ترابزونسپور"و قبول ائدیب.
ماراق‌لی کئچن قارشیلاشمادا حسابی قوناق‌لارین فوتبولچوسو ژوسه سووز آچیب. موسابیقه نین 70-جی دقیقه‌سینده ترابزون تمثیلچی‌سی‌نین اویونجوسو فیلیپ نوواک تیمی‌نین ایکینجی قولونو ووروب. گؤروشون 90-جی دقیقه‌سینده میدان صاحب‌لری‌نین فوتبولچوسو میکل سری وورولان قول‌لاردان بیری‌نین عوضینی چیخیب. لاکین "ترابزونسپور"ون هوجومچوسو آلکساندر سورلوت اویوندا سون نقطه‌نی قویا‌راق تیمی‌نین غلبه‌سینی رسمیلشدیریب.
گونون دیگر موسابیقه لرینده "ریزه سپور" سفرده "کونیاسپور"ا مینیموم حسابلا اودوزوب. "کاسیم پاشا" - "سیواس سپور" گؤروشونده ایسه قاپی‌لارا قول وورولماییب.
30-جو تورا ژوئیه‌نین 6-دا "کایسری سپور" – "بشیکتاش" گؤروشو ایله یئکون وورولا‌جاق.
تورکیه شامپیوناتیندا حاضیردا "باشاکشهر" 63 امتیازلا تورنیر جدو‌لی‌نین لیدری‌دیر. "ترابزونسپور" 61 امتیازلا ایکینجی‌دیر. "سیواس سپور" 54 امتیازلا اوچونجو، "قالاتاسارای" کلوبو ایسه 52 امتیازلا دؤردونجو پیلله‌ده قرارلاشیب. سونراکی یئرلرده "بشیکتاش" (50 امتیاز)، "فنرباغچا" (49 امتیاز)، "آلانیاسپور" (48 امتیاز) و دیگر تیملر گلیر.
